Sajmanski kanal
Sajmanski kanal (finski: Saimaan kanava, ruski: Сайменский канал) je kanal koji povezuje jezero Saimau s ruskim Viborgom u Finskom zaljevu.

Historija 
Prvi planovi za izgradnju tog kanala plovnog puta između Jezera Saimaa i Finskog zaljeva napravljeni su još 1499., ali 
je njihova realizacija zapela. Početkom 19. vijeka ponovno su oživjele ideje da se prokopa kanal. Njegova izgradnja je započela 1845. pa je otvoren za promet 7. septembra 1856. Kako je vremenom postao preuski i preplitak za moderne brodove 1963. počeli su radovi na njegovom proširenju. Novi kanal je svečano otvorio za promet 1968. tadašnji finski predsjednik Urho Kekkonen.

Kanal je ukupno dug 43 km, od tog se 23 km nalazi u Finskoj, a preostalih 20 km u Rusiji, koja je teren uz kanal iznajmila Finskoj. Na samoj trasi kanala leži jezero Nuijamaa i tri manja jezera na ruskoj strani. Visinska razlika između razine vode jezera Saimae i Finskog zaljeva iznosi 76 metara, ona je prevladana pomoću osam ustava. Kanalom se transportira velika količina robe iz velikog dijela Finske, koja je vodenim putevima povezana sa Jezerom Saimaa. Kanal započinje u Lappeenranti, a završava u Viborgu.

Izvori

Vanjske veze 

 The Saimaa Canal  

Kanali u Finskoj
Kanali u Rusiji
Baltičko more